ສ້າງກຳລັງໜູນໃໝ່ຊຸກຍູ້ນະຄອນໂຮ່ຈີມິນພັດທະນາຢ່າງແຮງ ແລະ ຍືນຍົງ
ນາຍົກລັດຖະມົນຕີ ຫງວຽນຊວນຟຸກ ທີ່ກອງປະຊຸມ
(ພາບປະກອບ)
ທີ່ກອງປະຊຸມ “ຮ່າໂນ້ຍ 2016- ການຮ່ວມມືລົງທຶນ ແລະ ພັດທະນາ” ທີ່ຈັດຂຶ້ນໃນຕົ້ນເດືອນ 6 ຜ່ານມາ, ທ່ານນາຍົກລັດຖະມົນຕີ ຫງວຽນຊວນຟຸກ ເຂົ້າຮ່ວມ ແລະ ມີບົດກ່າວປາໄສສຳຄັນ. ເນື່ອງໃນໂອກາດນີ້, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຕອບສຳພາດຕໍ່ສື່ມວນຊົນກ່ຽວກັບບາງເນື້ອໃນກ່ຽວຂ້ອງ:
ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ: ຮ່າໂນ້ຍ ຕ້ອງນຳໜ້າ ແລະ ກາຍເປັນສູນດຳເນີນອາຊີບ, ສູນມີຫົວຄິດປະດິດສ້າງຂອງທົ່ວປະເທດ. ຢາກໄດ້ຄືແນວນັ້ນ, ອຳນາດການປົກຄອງນະຄອນຍາມໃດກໍ່ຕ້ອງມີຈິດໃຈດຳເນີນອາຊີບ, ກຽມພ້ອມປ່ຽນໃໝ່, ຮັບເອົາຂໍ້ລິເລີ່ມສົ່ງເສີມໜູນຊ່ວຍຫຼາຍຢ່າງເພື່ອໃຫ້ບັນດາຮູບແບບວິສາຫະກິດດຳເນີນອາຊີບ, ວິສາຫະກິດມີຫົວຄິດປະດິດສ້າງໃໝ່ພັດທະນາຢ່າງໄວຢູ່ຮ່າໂນ້ຍ. ອຳນາດການປົກຄອງນະຄອນຕ້ອງສ້າງເງື່ອນໄຂສະພາບແວດລ້ອມແຫ່ງການດຳເນີນທຸລະກິດຢ່າງສະດວກ, ດຶງດູດ ແລະ ສົ່ງເສີ່ມປະຊາຊົນທຸກຊັ້ນວັນນະມີຄວາມອຸ່ນອ່ຽນໃຈດຳເນີນອາຊີບ ແລະ ລົງທຶນ, ນີ້ແມ່ນໜຶ່ງໃນບັນດາກຳລັງໜູນສຳຄັນເພື່ອພັດທະນາເສດຖະກິດພາກເອກະຊົນ, ລະດົມແຫຼ່ງຊັບພະຍາກອນມະນຸດຂອງທົ່ວສັງຄົມເຂົ້າໃນການພັດທະນາເສດຖະກິດ. ທ່ານນາຍົກລັດຖະມົນຕີ ຫງວຽນຊວນຟຸກ ຊີ້ແຈ້ງວ່າການປະຕິວັດອຸດສາຫະກຳຄັ້ງທີ 4 ພວມເຮັດໃຫ້ທຸກໆພື້ນຖານອຸດສາຫະກຳຂອງປະເທດໜຶ່ງປ່ຽນແປງ ແລະ ປະຈຸບັນ, ຫຼາຍດ້ານຂອງການປະຕິວັດອຸດສາຫະກຳຄັ້ງທີ 4 ໄດ້ປະກົດມີຢູ່ ຫວຽດນາມ, ໃນນັ້ນ, ແຂງແຮງທີ່ສຸດແມ່ນຢູ່ ຮ່າໂນ້ຍ. ດັ່ງນັ້ນ, ນະຄອນຕ້ອງນຳໜ້າໃນການສ້າງກົນໄກຊຸກຍູ້ຮູບແບບເສດຖະກິດໃໝ່ໃຫ້ພັດທະນາ, ດຶງດູດ, ຊຸກຍູ້ ແລະ ເສີມຂະຫຍາຍບັນດາຜູ້ມີຄວາມເກັ່ງກ້າສາມາດໜຸ່ມສຸມຈິດທີ່ມີຄວາມສຸດໃຈອຸທິດສ່ວນໃຫ້ແກ່ນະຄອນຫຼວງ, ໃຫ້ແກ່ປະເທດຊາດ. ເມື່ອເຕື້ອງເຖິງບັນຫາເຊື່ອມໂຍງເຂົ້າກັບສາກົນ, ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ: ໃນສະພາບການ ຫວຽດນາມ ມີການພົວພັນການຄ້າເສລີກັບ 55 ປະເທດ, ໃນນັ້ນມີ 20 ປະເທດຂຶ້ນກັບກຸ່ມ G20 ແລະ ໄລຍະຈະມາເຖິງ, ຫວຽດນາມ ຈະເຂົ້າຮ່ວມບັນດາສັນຍາການຄ້າເສລີແບບໃໝ່, ບັນດາວິສາຫະກິດ ຮ່າໂນ້ຍ ຈະຢືນຕໍ່ໜ້າກາລະໂອກາດ ແລະ ສິ່ງທ້າທາຍອັນໃຫຍ່ຫຼວງ. ດັ່ງນັ້ນ, ນະຄອນຫຼວງ ຕ້ອງໝູນໃຊ້ກາລະໂອກາດນີ້ເພື່ອ “ຍົກລະດັບ” ບັນດາວິສາຫະກິດພາຍໃນປະເທດຜ່ານການເຊື່ອມຕໍ່, ຮ່ວມມືກັບບັນດາວິສາຫະກິດຕ່າງປະເທດ, ພິເສດແມ່ນອຸດສາຫະກຳສຳຮອງ. ຮ່າໂນ້ຍຕ້ອງພັດທະນາໃນການພົວພັນເຊື່ອມຕໍ່ເຂດເພື່ອເປີດກ້ວາງບໍລິເວນພັດທະນາ, ສົມທົບກັບບັນດາທ່າແຮງທີ່ມີຢູ່ແລ້ວ.
(ແຫຼ່ງຄັດຈາກ VOV)